پێشانگاگە شمارەیگ لە تابلۆیەیل جوان ناوچەیل جیاواز کوردستان گرێدە خوەی ک وینەگرەیل وە کامیرەیلەیان گردنەسێ.
عومەر خزر کاکل ک وە وینە بەشداری لە پێشانگاگە کردبووی وە ئاژانس شەفەق نیوز وت" ئەو تابلۆیەیلە بەشداری وەپی کردیە لە پیشانگاگە وینەیل سروشت هەرێم کوردستانە وەپای ئەوەگ لە میلکان خوەمەو دەسوەپی کردمەک رواندزە، ک چێژ ئەلاجیویگ وەپیم بەخشێد لەورەو وەڕو ناوچەیلتر هەرێم کوردستان جویر ( زۆرگڤان) نزیک لەناوچەی بارزان و ناوچەی دوکان لە سلێمانی  و کویەی سەفین لە پارێزگای هەولێر  وەگەرد فرەیگ لە ناوچەیلتر  تەقەلادامە رەنگینیان لەری چەو کامیراگەم تووماریان بکەم".
وتیش،  " ئامانج لە وینەگردن ئی ناوچەیلە نیشاندان رەنگینی هەرێم کوردستانە ئەرا سەردانکەرەیل پیشەنگاگە" وتیش؛ " نرخ تابلۆیەیلە لە 60 هەزارەو دەسوەپی کەێد رەسێدە 120 هەزار دینار عراقی.
لەلایگیش کەریم محەمەد ک یەکیگە لە سەردانکەرەیل پێشەنگاگە وە ئاژانس شەفەق نیوز وت" گرنگی ئی تابلۆیەیلە لەوەس  سەردانکەرەیل زانیاری وەبان ئەو ناوچەیلە دەسیانکەفێد  توەن ئەو گژوگیا و گوڵەیلە بدوینن ک لەناوچە کویەیلە هەس  ک وینەگرەیل وینەی گردنە و لە پێشەنگاگە نمایشی کردنە".
